作者：柳永
词牌/韵律：玉女摇仙佩

paragraphs: 飞琼伴侣，偶别珠宫，未返神仙行缀。
取次梳妆，寻常言语，有得几多姝丽。
拟把名花比。
恐旁人笑我，谈何容易。
细思算、奇葩艳卉，惟是深红浅白而已。
争如这多情，占得人间，千娇百媚。
须信画堂绣阁，皓月清风，忍把光阴轻弃。
自古及今、佳人才子，少得当年双美。
且恁相偎依。
未消得、怜我多才多艺。
愿妳妳、兰心蕙性，枕前言下，表余深意。
为盟誓。
今生断不孤鸳被。